Nahkur

Nahkur on eesti perekonnanimi. Põhjaeesti murretes tähendab nahkur parkalit.Nahkur. Eesti murrete sõnaraamat. Vaadatud 19. veebruar 2024.Murdekaart. Väike murdesõnastik. 

Brasiilias oli perekonnanime Nahkur kandjaid 2014. aastal 9 isikut, Soomes 7.Nahkur Surnames. Vaadatud 19. veebruar 2024.

Levik Eestis
2024. aasta 1. jaanuari seisuga oli Eestis perekonnanimi Nahkur 205 inimesel: 98 mehel ja 107 naisel. Perekonnanimede levikult oli Nahkur meeste puhul 849. kohal ja naiste puhul 853. kohal. Kõige levinum oli perekonnanimi Nahkur vanuserühmas 45–49, kus neid on 10 000 elaniku kohta 2,66. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta 5,00 inimest.Statistikaamet: Nimede statistika. Nahkur. Vaadatud 19. veebruar 2024.

19. sajandi algul pandi pärisorjusest vabastamise käigus talupoegadele Eesti kõigi maakondade (v.a. Võrumaa) erinevate kihelkondade eri mõisavaldades 28 korral nimeks Nahkur, Nahkor, Nachkkur, Nachkor ja Nachkur (normaliseeritult Nahkur), sealhulgas Viljandimaal Pilistvere kihelkonnas kolmes eri mõisavallas.Onomastika andmebaas. Nimede panemine: Nahkur.

Nimede eestistamisel loobuti perekonnanimest Nahkur 1935. aastal kahel juhul isikute poolt, kes soovisid uueks nimeks Arumäe ja Viljarand.Onomastika andmebaas. Nimede eestistamine: (vana nimekuju): Nahkur.

Nime kandjaid
Anne Nahkur, eesti pedagoogikateadlane (1946–)
Anu Nahkur, eesti klaveripedagoog (1948–2018)
Ave Nahkur, eesti kunstnik (1962–)
Esta-Laine Nahkur, eesti loomaarstiteadlane (1966–)
Hando Nahkur, eesti pianist (1982–)
Toivo Nahkur, eesti pianist ja pedagoog (1947–)
Dilaila Nahkur-Tammiksaar, eesti jurist (1969–)

 Viited 

Välislingid


Kategooria:Eesti perekonnanimed
Kategooria:Eestistamisel muudetud perekonnanimed